SL Uradni list Evropske unije C 358/6

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevkih za izključni dovoljenji za iskanje tekočih ali plinastih ogljikovodikov, imenovani „Permis du Pays Champenois“ in „Permis de Broussy“)

(Besedilo velja za EGP)

2014/C 358/07

Družba Perf’Energy SAS s sedežem na 35, avenue d’Eprémesnil, F-78290 Croissy-sur-Seine (Francija) je 7. aprila 2014 za obdobje petih let zaprosila za izključno dovoljenje za iskanje tekočih ali plinastih ogljikovodikov, imenovano „Permis du Pays Champenois“, za površino v velikosti 338 km2.

Družba Investaq Énergie SAS s sedežem na 32, avenue Hoche, 75008 Pariz (Francija) je 12. septembra 2014 za obdobje petih let zaprosila za izključno dovoljenje za iskanje tekočih ali plinastih ogljikovodikov, imenovano „Permis de Broussy“, za površino v velikosti 350 km2.

Območje, ki ga zajemata ti dovoljenji in pokriva del departmaja Marne, opredeljujejo premice, ki povezujejo točke, določene v nadaljevanju:

Točka NTF, začetni pariški poldnevnik RGF93, začetni greenwiški poldnevnik Vzhodna zemljepisna dolžina Severna zemljepisna širina Vzhodna zemljepisna dolžina Severna zemljepisna širina A 1,52 54,30 3°42′16″ 48°52′12″ B 1,70 54,30 3°52′00″ 48°52′12″ C 1,70 54,20 3°52′00″ 48°46′48″ D 2,00 54,20 4°08′12″ 48°46′48″ E 2,00 54,21 4°08′12″ 48°47′20″ F 1,97 54,21 4°06′35″ 48°47′20″ G 1,97 54,23 4°06′35″ 48°48′25″ H 1,83 54,23 3°59′01″ 48°48′25″ I 1,83 54,27 3°59′01″ 48°50′35″ J 2,00 54,27 4°08′12″ 48°50′35″ K 2,00 54,30 4°08′12″ 48°52′12″ L 1,80 54,30 3°57′24″ 48°52′12″ M 1,80 54,10 3°57′24″ 48°41′24″ N 1,68 54,10 3°50′55″ 48°41′24″ O 1,68 54,13 3°50′55″ 48°43′01″ P 1,64 54,13 3°48′45″ 48°43′01″ Q 1,64 54,10 3°48′45″ 48°41′24″ R 1,60 54,10 3°46′36″ 48°41′24″ S 1,60 54,20 3°46′36″ 48°46′48″ T 1,47 54,20 3°39′34″ 48°46′48″ U 1,47 54,23 3°39′34″ 48°48′25″ V 1,48 54,23 3°40′07″ 48°48′25″ W 1,48 54,28 3°40′07″ 48°51′07″ X 1,52 54,28 3°42′16″ 48°51′07″

Tako določena površina znaša približno 350 km2.

Predložitev zahtevkov in merila za podelitev pravic

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev pravic iz členov 4 in 5 spremenjenega odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov Ministrstva za ekologijo, trajnostni razvoj in energijo. Odločitve o začetnem in konkurenčnih zahtevkih bodo sprejete v dveh letih od datuma prejema začetnega zahtevka s strani francoskih organov in najpozneje 18. aprila 2016.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1. rudarskega zakonika in spremenjeni odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Za dodatne informacije se obrnite na Ministrstvo za ekologijo, trajnostni razvoj in energijo:

Direction générale de l’énergie et du climat – Direction de l’énergie Bureau exploration et production des hydrocarbures Tour Séquoia 1 place Carpeaux 92800 Puteaux FRANCIJA Tel. +33 140819527

Zgoraj navedene zakonske določbe so na voljo na spletišču Légifrance: http://www.legifrance.gouv.fr

(1) UL L 164, 30.6.1994, str. 3.